Document ID: 31982R1768

*****
ΚΑΝΟΝΙΣΜΟΣ (ΕΟΚ) αριθ. 1768/82 ΤΗΣ ΕΠΙΤΡΟΠΗΣ
της 1ης Ιουλίου 1982
περί τροποποιήσεως του κανονισμού (ΕΟΚ) αριθ. 2729/81 περί των πιστοποιητικών εισαγωγής στον τομέα του γάλακτος και των γαλακτοκομικών προϊόντων και περί τροποποιήσεως του κανονισμού (ΕΟΚ) αριθ. 210/69
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 13 παράγραφος 3, το άρθρο 14 παράγραφος 7 και το άρθρο 28,
Εκτιμώντας:
ότι ο κανονισμός (ΕΟΚ) αριθ. 2915/79 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1463/82 (4), έχει τροποποιήσει το παράρτημα «Κοινό Δασμολόγιο» του κανονισμού (ΕΟΚ) αριθ. 950/68 (5)· ότι, συνεπεία αυτής της τροποποιήσεως, τα πιστοποιητικά εισαγωγής για ορισμένους τυρούς προελεύσεως ορισμένων τρίτων χωρών δεν περιλαμβάνουν τις απαραίτητες πληροφορίες για την παρακολούθηση του όγκου των εισαγόμενων ποσοτήτων που μπορούν να απαολαύουν ειδικής εισφοράς · ότι είναι, συνεπώς, αναγκαίο να προβλεφθεί η υποχρέωση αναφοράς στην αίτηση του πιστοποιητικού εισαγωγής αυτών των τυρών, καθώς καί, στο ίδιο το πιστοποιητικό, των ενδείξεων που καθιστούν δυνατή την παρακολούθηση της εξελίξεως των εισαγωγών, με την τροποποίηση του κανονισμού (ΕΟΚ) αριθ. 2729/81 (6), όπως τροποποιήθηκε τελευταία από τον κανονισμό (ΕΟΚ) αριθ. 45/82 (7) ·
ότι, με την ίδια ευκαιρία, πρέπει να προβλεφθεί να ανακοινωθούν στην Επιτροπή τα στοιχεία που αφορούν τα πιστοποιητικά εισαγωγής· ότι πρέπει, λοιπόν, να συμπληρωθεί ο κανονισμός (ΕΟΚ) αριθ. 210/69 της Επιτροπής (8), όπως τροποποιήθηκε τελευταία από τον κανονισμό (ΕΟΚ) αριθ. 772/82 (9), για να προβλεφθεί η ανακοίνωση αυτή·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2729/81 συμπληρώνεται με την παρεμβολή του εξής άρθρου 3α:
«Άρθρο 3α
Για την απολαυή των επιστροφών που προβλέπονται στο παράρτημα Ι του κανονισμού (ΕΟΚ) αριθ. 1767/82, η αίτηση πιστοποιητικού και το πιστοποιητικό περιλαμβάνουν:
- στο τετραγωνίδιο 7, την περιγραφή των προϊόντων σύμφωνα με την περιγραφή που αναφέρεται στο παράρτημα Ι του ανωτέρω αναφερόμενου κανονισμού,
- στο τετραγωνίδιο 8, την ένδειξη «ex» πριν από τη διάκριση του Κοινού Δασμολογίου,
- στο τετραγωνίδιο 12, τη μνεία:
«ισχύει εάν συνοδεύεται από πιστοποιητικό ΙΜΑ 1 (κανονισμός (ΕΟΚ) αριθ. 1767/82)»,
- στα τετραγωνίδια 13 και 14, εγγραφή της χώρας προελεύσεως.
Το πιστοποιητικό συνεπάγεται υποχρέωση εισαγωγής από την αναφερόμενη χώρα προελεύσεως.»
Άρθρο 2
Στο άρθρο 5α του κανονισμού (ΕΟΚ) αριθ. 210/69 προστίθεται το κείμενο του ακόλουθου εδαφίου:
«Τα Κράτη μέλη ανακοινώνουν με τέλεξ στην Επιτροπή, το αργότερο κάθε Παρασκευή, για την προηγούμενη εβδομάδα, τις ποσότητες των προϊόντων για τα οποία εξεδόθησαν πιστοποιητικά εισαγωγής στο πλαίσιο του άρθρου 3α του κανονισμού (ΕΟΚ) αριθ. 2729/81, με τη χώρα προελεύσεως και με τις υποδιαιρέσεις, όπως προβλέπεται στο παράρτημα Ι του κανονισμού (ΕΟΚ) αριθ. 1767/82. »
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, την 1η Ιουλίου 1982.

Labels: 12
3
17
15